Handmatig en splitter.jpg (26.07 KiB) 1426 keer bekeken
Halfwaardetijd hulpstoffen .jpg (68.4 KiB) 523 keer bekeken
regels.jpg (20.99 KiB) 511 keer bekeken Blitsbokke kan wraak neem teen Aussies | Netwerk24
Deur Marnus Kok 27 Mei 2019 10:00
Die Blitsbok Werner Kok probeer Australië se Jesse Parahi Sondag in Londen te keer. Foto: Getty Images
Die Aussies het Suid-Afrika die afgelope naweek in die kwarteindronde van die toernooi in Londen uitgeskakel, deur met 29-22 koning te kraai.
Nou bevind dié twee spanne hulle saam met Wallis en Kenia in Groep B vir die swanesang van die seisoen.
Suid-Afrika begin sy aanslag in Parys teen Wallis, waarna Kenia aan die beurt kom en die Blitsbokke hul eerste dag teen Australië gaan afsluit.
Slaag Suid-Afrika daarin om eerste in die groep klaar te maak, sal hy teen die span wat tweede in Groep C is, te staan kom. Dié groep bestaan uit Amerika, Kanada, Samoa en Spanje. Op huidige spelpeil sal dit of die Kanadese of die Samoane wees.
Die prentjie verander egter so bietjie indien die Blitsbokke tweede in hul groep eindig. Dan sal hulle in die kwarteindronde teen die wenner van Groep C te staan kom, wat waarskynlik Amerika sal wees.
Amerika is die afgelope naweek in die halfeind deur Fidji uitgeskakel. Dié twee spanne is in ’n verwoede stryd om in Parys as die Wêreldreeks-kampioen gekroon te word. Die Fidjiane is tans op 164 punte op die algehele puntelys, ’n kortkop voor die Amerikaners in die tweede plek op 162.
Indien die twee spanne albei eerste in hul groepe eindig, én die kwarteindronde oorleef, sal hulle weer in die halfeindronde slaags wees. So ’n kragmeting sal sonder twyfel die hoogtepunt van die naweek wees, met die wenner wat as reekskampioen gekroon sal word.
* Die loting vir Parys: A: Fidji, Ierland, Engeland en Argentinië; B: Australië, Suid-Afrika, Wallis en Kenia; C: Amerika, Kanada, Samoa en Spanje; D: Frankryk, Nieu-Seeland, Skotland en Japan.
Meer oor: Sewesrugby | Parys | Blitsbokke | Aussies | Londen-Sewestoernooi